b'\n_START_ARTICLE_\nV\xc3\xa6rl\xc3\xb8se Boldklub\n_START_SECTION_\nKlubbens historie\n_START_PARAGRAPH_\nV\xc3\xa6rl\xc3\xb8se Boldklub var oprindelig en del af IF V\xc3\xa6rl\xc3\xb8se, som blev grundlagt i 1924. Boldklubben blev stiftet rigtigt i 1950, hvilket har givet anledning til nogle jubil\xc3\xa6er i 1975, 1990 og det seneste i 2000. Klubbens motto er Fodbold med gl\xc3\xa6de. V\xc3\xa6rl\xc3\xb8se Stadion, hvor klubbens fodboldhold afvikler deres tr\xc3\xa6ning og hjemmebanekampe, ligger centralt i byen t\xc3\xa6t ved V\xc3\xa6rl\xc3\xb8sehallerne og kaldes ogs\xc3\xa5 "Daugaard Grounds" efter klubbens f\xc3\xb8rste \xc3\xa6resmedlem baneinspekt\xc3\xb8r Ejvind Daugaard._NEWLINE_I 2000 p\xc3\xa5begyndte 3 oprykninger for klubbens 1. seniorhold tre \xc3\xa5r i tr\xc3\xa6k, fra Serie 1 (2000) via Sj\xc3\xa6llandsserien (2001) og Kvalifikationsr\xc3\xa6kken (for\xc3\xa5ret 2002, de vandt deres pulje) til Danmarksserien (for f\xc3\xb8rste gang i klubbens historie). Herefter blev de i Danmarksserien i et \xc3\xa5r, hvorefter de vandt r\xc3\xa6kken og rykkede op i 2. division i 2004. Klubbens f\xc3\xb8rste s\xc3\xa6son i den tredjebedste fodboldr\xc3\xa6kke endte med en sidsteplads, men p\xc3\xa5 grund af en ny opdeling af 2. division i en 2.division \xc3\x98st og 2. division Vest forblev holdet i divisionen. Cheftr\xc3\xa6ner Finn Christoffersen og assistenttr\xc3\xa6ner Jens J\xc3\xb8rgensen, som ledede holdet igennem denne s\xc3\xa5kaldte oprykningsperiode, modtog klubbens pokal som \xc3\xa5rets tr\xc3\xa6nere i 2003, f\xc3\xb8r de overgav holdet til Bent "turbo" Christensen. \xc3\x85renes spiller og anf\xc3\xb8rer, Kim Berthelsen, stoppede i slutningen af 2003. Siden har holdet v\xc3\xa6ret tr\xc3\xa6net af den tidligere Malawi-landstr\xc3\xa6ner Kim Splidsboel. Nu tr\xc3\xa6nes det af [Michael Kristensen "Krisser"]_NEWLINE_Med oprykningen til Danmarksturneringen i fodbold kunne klubben endvidere for f\xc3\xb8rste gang skrive kontrakter med dets f\xc3\xb8rsteholdsspillere, hvorefter V\xc3\xa6rl\xc3\xb8se Boldklub\'s Fodbold A/S blev etableret.'